1PUWANGNGE suroi Musa
2mabbéréyangngi iyaé sining peraturangngé lao ri tau Israélié. Tungke tau worowané iyaré’ga makkunrai iya mattinja’é untu’ tuwo mallaing untu’ PUWANGNGE selaku tau nazir,
3dé’ nawedding ménung anggoro sibawa énungeng maseri. Dé’ nawedding ménung énungeng maseri iya riyébbué polé ri buwa anggoro’é iyaré’ga buwa-buwa laingngé. Dé’ nawedding manré buwa anggoro iya matakkaé mupa iyaré’ga iya marakkoé, iyaré’ga agi-agi iya assalennaé polé ri pong anggoro’é; batunna iyaré’ga muwi colli’na dé’to nawedding nanré.
4(6:3)
5Ri laleng wettu attinjakenna dé’ nawedding narette gemme’na iyaré’ga maccukkuru. Ri lalenna wettuéro gemme sibawa janggo’na harusu’i naleppessang tuwo malampé. Tassiyoi ri tinja’na narapi cappu wettu appallaingenna aléna untu’ PUWANGNGE.
6Iyaro gemme’na mancaji tanrangngi makkedaé ripallaingngi untu’ Allataala. Ri wettu takkennana mupa tinja’na dé’ nawedding napanajisi’ aléna; dé’ nawedding maddeppéri uju, namuni iyaro ujuna ambo’na, indo’na iyaré’ga silessurenna.
7(6:6)
8Ri wettu tau nazirna mupa, iyanaritu tau ripallaingngi untu’ PUWANGNGE.
9Rékko gemme’na séddié tau nazir iya puraé ripallaing mancaji najisi’i nasaba engkai ri seddéna tau iya maté sibawa tennasenna-senna, harusu’i mattajeng pitungngesso ittana; purairo harusu’i nacukkuru gemme’na sibawa janggo’na, nappai mancaji mapaccing.
10Ri esso iya maaruwaé harusu’i tiwi duwakkaju jangang-jangang iyaré’ga bekku lao ri imangngé ri sumpang Kémana PUWANGNGE.
11Manu’-manu’ iya sikajué harusu’i nakkasuwiyangeng imangngé untu’ akkarobang paddampengeng dosa, na iya sikaju éssi untu’ akkarobang ritunu untu’ pateddéngngi anajisikenna. Iyatoro essoé harusu’i napallaing paimeng gemme’na lao ri PUWANGNGE
12sibawa pakabaruiwi abbéréyang aléna selaku tau nazir. Wettu labe’énna dé’ naribilanna nasaba mancaji najisi’ni. Selaku akkarobangeng passullé aroging harusu’i makkasuwiyangeng sikaju ana’ bimbala iya makkéumuru’ sitaungngé.
13Rékko leppe’ni tinja’na séddié tau nazir, harusu’i napogau’ iyaé upacaraé. Iyaro tauwé harusu’i naantara lao ri sumpang Kémana PUWANGNGE
14sibawa tiwi lao ri PUWANGNGE tellukkaju olokolo iya dé’é gaga sala-salanna: sikaju ana’ bimbala lai makkéumuru’ sitaung untu’ akkarobangeng ritunu, sikaju ana’ bimbala komba makkéumuru’ sitaung untu’ akkarobangeng paddampengeng dosa, sibawa sikaju bimbala lai untu’ akkarobangeng pappasidamé.
15Harusu towi makkasuwiyangeng sibaku roti iya riyébbué dé’ napaké ragi, iyanaritu roti mallébu iya riyébbué polé ri labbu’é ricampuru sibawa minnya zaitun, sibawa béppa nipi iya risapuiyé minnya zaitun. Rilainnaéro harusu towi makkasuwiyangeng akkarobangeng ripatala sibawa akkarobangeng énungeng.
16Harusu’i natiwi maneng imangngé iyaro lao ri yolona PUWANGNGE, nainappa makkasuwiyangeng akkarobangeng paddampengeng dosa sibawa akkarobangeng ritunu.
17Nasibawang roti sibakuéro, harusu’i nakkasuwiyangeng iyaro bimbala laié lao ri PUWANGNGE selaku akkarobangeng pappasidamé. Kuwaéttopa akkarobang ripatalaé sibawa akkarobang énungengngéro harusu’i nakkasuwiyangeng lao ri PUWANGNGE.
18Iyaro tau nazir-é harusu’i nacukkuru gemme’na ri sumpang Kémana PUWANGNGE, sibawa maggenrungengngi ri laleng api onrong akkarobangeng pappasidaméro iya mattengngangngé ritunu.
19Purairo, rékko purani rinasu poppang yolona bimbala laiéro, harusu’i nala imangngé sibawa palénne’i silaong séddi roti lébu sibawa séddi béppa manipi polé ri bakuéro, ri laleng limanna tau nazir-éro.
20Nainappa imangngé harusu majjellokengngi iyaro inanré selaku pabbéré ripallaing lao ri PUWANGNGE; iyanaro bagiyang mapaccing iya mancajiyé bagiyanna imangngé, rilainnaé dadana sibawa poppang bimbala lai iya manuru peraturangngé mancajiwi bagiyanna imangngé. Purapiro nappa tau nazir-é wedding ménung uwai anggoro.
21Iyanaro peraturanna untu’ tau nazir-é; iyakiya rékko séddié tau nazir majjanciyangngi akkarobangeng iya pakacauriyéngngi sara’-sara’ tinja’na, harusu’i narupai sibawa sicoco aga iya najjanciyangngéro.
22PUWANGNGE suroi Musa
23palettu’i lao ri Harun sibawa ana’-ana’na makkedaé harusu’i mennang powadai iyaé ada-adaé wettunna mennang barakkakiwi bangsa Israélié:
24Tennapodo PUWANGNGE barakkakiko sibawa piyarako.
25Tennapodo PUWANGNGE makessing atiwi sibawa makacuwai lao ri iko.
26Tennapodo PUWANGNGE mamaséiko sibawa mpérékko adaméngeng.
27Nanakkeda PUWANGNGE, "Rékko nateppui mennang asekku selaku barakka lao ri bangsa Israélié, maélo-Ka barakkakiwi mennang."
bug_Latn bug_Latn bug_Latn unk bug_Latn bug_Latn unk bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn